अपनी तमाम विशेषज्ञताओं से अलग प्रणब दा की दो मुख्य पहचान है। पहली- कांग्रेस के पूर्व सीनियर नेता की। और दूसरी- देश के पूर्व राष्ट्रपति की। ज्यादा बड़ी पहचान कौन-सी है? जाहिर है राजनीति में कांग्रेस के साथ उनका जितना भी लंबा कार्यकाल रहा हो, लेकिन एक राष्ट्र के लिए उनकी बड़ी पहचान पूर्व राष्ट्रपति की ही है। राष्ट्रपति बनते ही उनका पार्टी से रिश्ता टूट गया था और इस तरह से वो एक ‘राजनीति-निरपेक्ष’ शख्सियत का दर्जा हासिल कर चुके थे। राष्ट्रपति की कुर्सी छोड़ने के बाद भी इस स्थिति में कोई बदलाव नहीं हुआ। क्योंकि वे दोबारा सक्रिय राजनीति में नहीं आ गए। फिर उनके आरएसएस मुख्यालय में बुलावे पर जाने में कैसा धर्मसंकट?